
ARTIMOS ORO PARAMOS PASLAUGOS TECHNINĖ SPECIFIKACIJA

	Bendri reikalavimai

	1. Pirkimo objektas
	1.1. Pirkimo objektas – artimos oro paramos (angl. Contracted Close Air Support, toliau – CAS) paslauga, teikiama naudojant fiksuoto sparno pilotuojamus orlaivius su įgulomis, siekiant suteikti galimybę Lietuvos kariuomenės vienetams treniruotis pagal Šiaurės Atlanto sutarties organizacijos (angl. North Atlantic Treaty Organization, toliau – NATO) doktriną ATP-3.3.2.1 Tactics, Techniques and Procedures for close Air Support and Air Interdiction (toliau – ATP-3.3.2.1) ir Jungtinių Amerikos Valstijų (toliau – JAV) doktriną Joint Publication 3-09.3 Close Air Support (toliau – JP 3-09.3).
1.2. Paslauga turi užtikrinti realistišką CAS vykdymą, sudarant galimybes Lietuvos kariuomenės Jungtinės paramos ugnimi valdymo specialistams (toliau – LK JPUVS, angl.  JTAC) treniruotis oras–žemė sąveiką (angl. Air–Land Integration).

	2. Paslaugos apimtis ir bendrieji reikalavimai
	2.1. Teikėjas privalo suteikti orlaivių su įgulomis paslaugą, apimančią CAS profilių skrydžius (angl. single-ship ir multi-ship), atliekant taktinius manevrus ir taikymosi bei atakos veiksmus prieš taikinius, remiant sausumos pajėgas dienos ir nakties metu.
2.2. Visi CAS treniruočių skrydžiai turi būti vykdomi vadovaujantis išvardytomis doktrinomis: JAV JP 3-09.3 ir NATO ATP-3.3.2.1  (aktuali redakcija). 
2.3. Orlaiviai ir įgulos turi gebėti vykdyti skrydžius pagal vizualiųjų skrydžių taisykles, dieną ir naktį, vykdydami CAS užduotis realistiškai atkartojant NATO oro pajėgumų taktikas.
2.4. Sutarties galiojimo metu, per kiekvienus kalendorinius metus paslaugos teikėjas privalo užtikrinti ne mažiau kaip 40 (keturiasdešimt) skrydžio valandų, kurių metu bus vykdomos procedūros su JPUVS (tranzito iki treniruočių rajono laikas į nurodytas valandas nėra įskaičiuojamas). Nepertraukiamas skrydžio laikas virš suderinto treniruočių rajono turi trukti ne trumpiau kaip 60 (šešiasdešimt) minučių (neįskaitant tranzito). Bendras valandų skaičius bus paskirstomas nustatant ne mažiau kaip po 20 (dvidešimt) valandų per savaitę (5 (penkios) darbo dienos). Užsiėmimai, kurių metu bus kontroliuojami orlaiviai, turi įvykti nuo vasario mėn. iki lapkričio mėn. imtinai. Skrydžiai virš treniruočių rajono bus vykdomi tiek šviesiuoju, tiek tamsiuoju paros metu pagal iš anksto dvišališkai suderintą skrydžių grafiką.

	3. Operaciniai reikalavimai
	3.1. Orlaiviai ir įgulos turi gebėti atlikti karinius, taktinius CAS profilio manevrus, skraidant pavieniui ir poromis / grupėmis (angl. single-ship ir multi-ship), vykdyti taktinį manevravimą ir atakas iš oro (angl. attack deliveries) remiant sausumos vienetus pagal CAS procedūras, apibrėžtas JAV doktrinoje JP 3-09.3 ir NATO doktrinoje ATP-3.3.2.1 (aktuali redakcija).
3.2. Orlaivių profiliai turi leisti JPUVS praktiškai taikyti:
3.2.1. visas skirtingų tipų kontroles (angl. „types of control“);
3.2.2. atakos metodus (angl. Bomb on Target ir Bomb on Coordinate).

	4. Orlaivių ryšio ir įrangos reikalavimai
	Radijo ryšys. Visi paslaugai naudojami orlaiviai turi būti aprūpinti ne mažiau kaip 2 (dviem) orlaivio VHF/UHF radijo ryšio įrenginiais, užtikrinančiais
VHF dažnių diapazoną:
• Ne siauresnėse ribose nei 118,000–136,990 MHz;
• Ne siauresnėse ribose nei 137,000–151,975 MHz;
UHF (karinis taktinės aviacijos radijas):
• Ne siauresnėse ribose nei 225,000–399,975 MHz.

	5.Reikalavimai naktinėms treniruotėms
	5.1. Teikėjas privalo užtikrinti, kad būtų galima vykdyti nakties CAS užduotis, apibrėžtas JAV doktrinoje JP 3-09.3 ir NATO doktrinoje ATP-3.3.2.1 (aktuali redakcija), atliekant skirtingų tipų kontroles tamsiuoju paros metu naudojantis naktinio matymo prietaisais (angl. night vision goggles, toliau – NVG).
5.2. Visi naktinėse CAS užduotyse dalyvaujantys lakūnai, kuriuos paskiria teikėjas, turi būti aprūpinti ant šalmo montuojamais aviacijos NVG.

	6. Įrangos reikalavimai
	6.1. Videosignalo perdavimo (angl. video downlink, toliau – VDL) reikalavimai. Teikėjas turi užtikrinti, kad paslaugai naudojami orlaiviai būtų aprūpinti elektrooptiniais ir infraraudonųjų spindulių sensoriais, užtikrinančiais pilno judesio vaizdo (angl. Full Motion Video, toliau – FMV) perdavimą JPUVS.
6.2. Elektrooptinių ir infraraudonųjų spindulių sensorių  reikalavimai:
6.2.1. HD EO dienos kamera – aukštos raiškos spalvoto vaizdo dienos vaizdo kamera;
6.2.2. HD IR kamera, veikianti ne siauresniame kaip 3000–5000 nm bangos ilgio (vidutinių bangų IR, MWIR) diapazone;
6.2.3. C-juostos ir (ar) skaitmeninio perdavimo įranga, palaikanti FMV perdavimą į žemės priėmimo įrangą (VDL);
6.2.4. Orlaivių taikymo prietaisai / sensorių sistema turi turėti:
6.2.4.1. lazerinius apšvietiklius (angl. IR pointer), veikiančius ne siauresniame kaip 800–1100 nm bangos ilgio diapazone;
6.2.4.2. lazerinį nuotolio matuoklį (LRF), tinkamą naudoti CAS aplinkoje;
6.2.4.3 lazerio taško sekiklį (angl. Laser Spot Tracker, LST), suderinamą su 
1064 nm lazerio bangos ilgiu, leidžiantį orlaiviui stebėti JPUVS naudojamų antžeminių lazerinių taikiklių žymeklių (angl. ground laser target designator) spindulį.

	7. Kiti reikalavimai
	7.1. Teikėjas privalo vadovautis tarptautiniu dokumentu, reglamentuojančiu skrydžių saugą ir oro erdvės naudojimą – International Civil Aviation Organization Air Traffic Management (toliau – ICAO 4444).
7.2. Teikėjas yra atsakingas už paskirtų lakūnų kvalifikaciją bei būtinų leidimų turėjimą teisėtam veikimui Lietuvos Respublikos oro erdvėje.
7.3. Visa paslaugai naudojama technika ir įranga turi būti techniškai tvarkinga bei parengta saugiam naudojimui Lietuvos oro erdvėje.




				
